cyanic-selkie/wikianc huggingface dataset:
The Bends
ისტორია
ამერიკული ტურის დასრულების შემდეგ Radiohead-მა მეორე ალბომზე მუშაობა ები-როუდის სტუდიაში, პროდიუსერ ჯონ ლეკისთან თანამშრომლობით დაიწყო. დაძაბულობა დიდი იყო – თუნდაც ის მცირე წარმატება, რაც ჯგუფმა ამ პერიოდში მოიპოვა, მხოლოდ აჩქარებდა მომდევნო ალბომის მოლოდინს. ჯგუფის წევრები დაუღალავად მუშაობდნენ და მაინც უკმაყოფილო რჩებოდნენ, რადგან მათივე აზრით სიმღერები “ჯერ საკმარისად კარგი” არ იყო. ზეწოლის ჩასაცხრომად ჯგუფმა ავსტრალიასა და შორეულ აღმოსავლეთში ტურები მოაწყო. ამან ცუდად იმოქმედა ტომ იორკზე, რომელსაც სულაც არ სიამოვნებდა MTV-ს ჭყეტელა ეკრანზე საკუთარი თავის ხილვა. 1994 წელს გამოშვებული My Iron Lung, რომელიც ამავე სახელწოდების სინგლში შედიოდა, ერთგვარი გარდამტეხი პერიოდი იყო ალბომიდან Pablo Honey იმ სიღრმემდე, რაც Radiohead-ის მეორე ალბომში იქნა წარმოდგენილი. სინგლი ანდერგრაუნდული რადიო სადგურების მეშვეობით ტრიალებდა, რამაც გაყიდვების მოლოდინს გადააჭარბა კიდეც. ამან Radiohead-ის გულშემატკივართა პატარა ჯგუფსაც მოუყარა თავი. ჩაწერა 1994 წლის ბოლოს დასრულდა. 1995 წლის მაისში კი ახალი ალბომი, The Bends გამოვიდა.
მაშინ როდესაც მედიის ყურადღება მთლიანად ბრიტპოპისკენ იყო მიმართული, Radiohead-ს არავინ უწინასწარმეტყველებდა დიდ წარმატებას. ამის მიუხედავად ალბომმა The Bends სამშობლოში გაიბრწყინა – სხვადასხვა რეიტინგები წყალობდნენ სამი გიტარისტის მიერ შექმნილ ჰაეროვან მუსიკას, რომელსაც იორკის ემოციური ფალცეტი და კლავიშებიანი ინსტრუმენტის ხმოვანება ამშვენებდა. მეორე ალბომში ტრანსფორმაცია განიცადა თავად სიმღერის ლირიკამაც – ტომ იორკი უკვე მასშტაბურ და მნიშვნელოვან თემებს ეხება, რითაც გარკვეულწილად აყალიბებს იმ მუსიკალურ იდეოლოგიას, რომლის მიხედვითაც ჯგუფის მომავალი სტილი განისაზღვრა. ამის ნათელი დადასტურება ის ფსიქოლოგიური სარჩულია რაც ამ და შემდგომი პერიოდის ვიდეო კლიპებშია ასახული. ჯემი ტრეივსის გადაღებულმა “Just” ბევრს ახალი კუთხით დაანახა ეს ოქსფორდელი ბიჭებით დაბოქს-სეტებული ჯგუფი. ამასთან, აღსანიშნავია ულამაზესი, შავ-თეთრი “მეოცნებე” “Street Spirit” (რეჟის. ჯონათან გლეიზერი), სადაც მუსიკის რითმი ჰარმონიულად ეწყობა კლიპის გმირების ინერტულ მოძრაობებს. ყოველივე ამასთან ერთად, The Bends ასახავს იმას რაც ასე ძლიერ აწუხებდა ჯგუფის თითოეულ წევრს – მომქანცველი რუტინა და ის სევდა რაც ხალხის მიერ მათი ხელოვნებისადმი დამოკიდებულებით იყო გამოწვეული. ეს ძალზე კარგად ჩანს სიმღერაში “Bullet Proof I Wish I Was”, რომლის შემდეგაც ტომ იორკს მომდევნო “როკ-ენ-როლის წამებული” შეარქვეს, კურტ კობეინისა და რიჩი ჯეიმზის შემდეგ. ასევე სიმბოლურია ალბომის ყდაც, რომელზეც Radiohead-ის დიზაინერმა სტენლი დონვუდმა იორკთან ერთად იმუშავა. თავდაპირველად ტომს სურდა ალბომზე ხელოვნური სუნთქვის აპარატის გამოსახვა(ინგლ. iron lung), მაგრამ რადგან სურათი დაკარგა, დონვუდმა ბოლო წუთებში გამოიყენა მედიკოსების ფიტული რომელიც ტომ იორკის სახეს “მიაკერა”.
ბაია-ონდა (კუბა)
ბაია-ონდა (Bahía Honda) — ქალაქი და მუნიციპალიტეტი კუბაში, არტემისის პროვინციაში. 2010 წლის 31 დეკემბრამდე ეკუთვნოდა პინარ-დელ-რიოს პროვინციას. მდებარეობს კუნძულის ჩრდილოეთ ნაწილში, ზღვის დონიდან 25 მ სიმაღლეზე, ფლორიდის სრუტის შესასვლელთან, ქალაქ ჰავანიდან დასავლეთით 70 კილომეტრში. მუნიციპალიტეტის ფართობია 784 კმ².
2004 წლის აღწერის მონაცემებით მუნიციპალიტეტში ცხოვრობდა 45.968 ადამიანი. მოსახლეობის სიმჭიდროვე 58,6 ადამიანი კმ²-ზე.
სქოლიო
კატეგორია:კუბის ქალაქები
The Bends
ისტორია
1995 წლის ზაფხული Radiohead-მა დაიწყო საკონცერტო ტურნეთ ჯგუფთან R.E.M., რომელიც მაშინდელი პერიოდის ერთ-ერთ მნიშვნელოვან ალტერნატიულ როკ-ჯგუფად ითვლებოდა, და რომლის გავლენამაც დიდი როლი ითამაშა Radiohead-ის ჩამოყალიბებაში. კონცერტის გახსნისას მაიკლ სტაიპმა (ჯგუფი R.E.M. წამყვანი ვოკალისტი) ასეთი კომენტარი გააკეთა: “Radiohead იმდენად კარგია რომ ცოტა მაშინებს კიდეც”. ერთი მხრივ ცნობილი გულშემატკივრების შეფასებამ, ხოლო მეორე მხრივ, კლიპებმა “Just” და “Street Spirit” თავისი სიტყვა თქვეს – Radiohead ნელ-ნელა იკრებდა პოპულარობას ბრიტანეთის ფარგლებს გარეთ.
სქოლიო
კატეგორია:1995 წლის ალბომები კატეგორია:Radiohead-ის ალბომები კატეგორია:ები-როუდის სტუდიებში ჩაწერილი ალბომები კატეგორია:ალბომები ნაიჯელ გოდრიჩის პროდიუსერობით კატეგორია:ალბომები ჯონ ლეკის პროდიუსერობით კატეგორია:Capitol Records-ის ალბომები
მოსე თოიძის სახლ-მუზეუმი
მოსე თოიძის სახლ-მუზეუმი — მუზეუმი თბილისში, საქართველო. დაარსდა 1968 წელს, ალექსანდრა თოიძის თაოსნობით, რომელსაც გარდაცვალებამდე განაგებდა. არის ხელოვნების კლასიფიკაციის. ინახება 1322 ექსპონატი. სახელმწიფო კონტროლს ახორციელებს საქართველოს კულტურის, ძეგლთა დაცვისა და სპორტის სამინისტრო.
მუზეუმში დაცულია ცნობილი ქართველი მხატვრის, მოსე თოიძის ფერწერული ტილოები, გრაფიკული ნამუშევრები, მისი ცხოვრებისა და მოღვაწეობის ამსახველი ფოტო და დოკუმენტური მასალები. მუზეუმში დაცულია აგრეთვე მხატვრის შვილის – მხატვარ ირაკლი თოიძის ნამუშევრები.
რესურსები ინტერნეტში
კატეგორია:თბილისის სახლ-მუზეუმები კატეგორია:საქართველოს ეროვნული მუზეუმის გაერთიანება
კატრიონა გრეი
კატრიონა ელიზა მაგნაიონ გრეი (Catriona Gray (დ. 6 იანვარი, 1994) — ავსტრალიელ-ფილიპინელი მოდელი, მომღერალი და ვიზუალური არტისტი. გრეიმ 2018 წელს მიიღო მის სამყაროს ტიტული. ის მეოთხე ფილიპინელია, რომელიც ამ ტიტულს დაეუფლა. მის ფილიპინები 2018 (სამყარო) და მის ფილიპინები 2016 (მსოფლიო).
ადრეული წლები და განათლება
კატრიონა გრეი დაიბადა კერნზში, კუინზლენდში, ავსტრალიაში. მამამისი ავსტრალიელი იან გრეია, რომელსაც შოტლანდიური ფესვები აქვს, დედა, ნორმიტა რაგას მაგნაიონი ოასში, ალბაიში დაბადებული ფილიპინელია. გრეის სახელი ბებიის, კათრინ გრეის (ქალიშვილობის გვარი: როუზი) პატივსაცემად დაარქვეს, რომელიც შოტლანდიიდან დასავლეთ ავსტრალიაში გადასახლდა 1952 წელს. მოდელს მეორე სახელი, ელიზაც აქვს, რომელიც მეორე ბებიის, ფილიპინელი ელზა მაგნაიონის (ქალიშვილობის გვარი: რაგასი) პატივსაცემად დაარქვეს.
გრეი სწავლობდა სამების ანგლიკანურ სკოლაში, კერნზში, სადაც სკოლის გუნდში გალობდა კიდეც. მან ასევე ისწავლა ბერკლის მუსიკალურ კოლეჯში, ბოსტონში, მასაჩუსეტსში სადაც მუსიკის თეორიის განხრით სწავლობდა. დამატებით, მოდელი ასევე ფლობს შავ ქამარს კვანგ იო ჩოის საბრძოლო ხელოვნებაში. კატრიონა გრეი წამყვანი ვოკალისტი იყო სკოლის ჯაზ-ბენდში, მონაწილეობას იღებდა მიუზიკლებშიც. სასწავლებლის დასრულების შემდეგ გრეი მანილაში გადავიდა, სადაც მოდელად მუშაობდა.
პატარა მის ფილიპინები
კატრიონა გრეის სამოდელო კარიერა 1999 წელს დაიწყო, როდესაც პატარა მის ფილიპინების ტიტულის მფლობელი გახდა სიდნეიში, ავსტრალიაში.
მის ფილიპინები 2016 (მსოფლიო)
მინი|გრეი [[ნაციონალური საფეხბურთო ლიგა|ნაციონალურ საფეხბურთო ლიგაზე ატლანტაში, ჯორჯიაში 2019 წელს]] 2016 წლის 2 ოქტომბერს კატრიონა გრეი მის ფილიპინები 2016 გახდა და მოიპოვა უფლება ფილიპინები მის მსოფლიოს კონკურსზე წარედგინა. მოდელმა კონკურსის რამდენიმე კატეგორიაში გაიმარჯვა:
მის მსოფლიო 2016
ეროვნულ კონკურსში გამარჯვების შემდეგ, გრეი მის მსოფლიოს 2016 წლის კონკურსზე წარსდგა ოქსონ ჰილზში, მერილენდში, სადაც საუკეთესო ხუთეულში მოხვდა.
მის ფილიპინები 2018 (სამყარო)
2018 წლის 6 იანვარს გრეიმ შეიტანა აპლიკაცია მის სამყარო 2018-ზე ფილიპინების სახელით საასპარეზოდ. რვა დღის შემდეგ, სილამაზის კონკურსის ორგანიზატორმა, სტელა არანტეამ დაადასტურა, რომ გრეი კანდიდატებს შორის აირჩა.
ეროვნული კოსტუმების შეჯიბრებისთვის გრეიმ მინდანაოელი მუსლიმი პრინცესის კაბა მოირგო, რითაც გაიმარჯვა კიდეც. 2018 წლის 18 მარტს კატრიონა გრეიმ მის ფილიპინები 2018-ში გაიმარჯვა. მას გვირგვინი მის ფილიპინები 2017-მა, რეიჩელ პიტერსმა გადასცა.
ფილიპინების სილამაზის კონკურსების ისტორიაში კატრიონა გრეი პირველი ფილიპინელი და ფილიპინების მოერე წარმოამდგენელია, რომელმაც ფილიპინები ორივეზე, მის სამყაროსა და მის მსოფლიოზე წარადგინა.
მის სამყარო 2018
მინი|გრეი მის სამყაროს ტიტულის მოპოვების შემდეგ ფილიპინებში დაბრუნებისას გრეიმ ფილიპინები წარადგინა მის სამყარო 2018-ზე 17 დეკემბერს მუანგ თონგ თანში, ნონთაბურის პროვინციაში, ტაილანდში. ეროვნული კოსტუმის ჩვენებისას გრეიმ უძველესი ფილიპინური ტომების ტანისამოსი მოირგო. კაბა ქრისტიანობამდე გამოიყენებოდა შამანური რიტუალების შესასრულებლად. მისმა კოსტუმმა მოწონებასთან ერთად და კრიტიკაც დაიმსახურა. გააკრიტიკეს მოდელისთვის სიარულის სირთულე და ლედ განათებები. კონკურსის შემდეგ გრეიმ განაცხადა, რომ მას სქოლიოზი აქვს.
დასკვნით ეტაპზე კატრიონამ პოდიუმზე შენელებულად გაირა (ასეთ სიარულს „ლავა სიარულს“ უწოდებენ ). საცურაო კოსტუმის შეჯიბრებაში მას ვარდისფერი კოსტუმი ეცვა, რომელიც დადებითად შეაფასეს: მოდელებმა ეშლი გრემმა, ტაირა ბენქსმა, მოდის კომენტატორებმა და ინტერნეტ მომხმარებლებმა.
ღონისძიების დასასრულს მოდელს გვირგვინი მის სამყარო 2017-მა, სამხრეთ აფრიკელმა დემი-ლი ნელ-პიტერსმა დაადგა. ის მეოთხე ფილიპინელია, რომელიც მის საყარო გახდა გლორია დიაზის (1969), მარგარიტა მორანის (1973) და პია ვურცბახის (2015) შემდეგ.
2019 წლის 17 ოქტომბერს კატრიონა გრეი დაესწრო 2019 წლის ლათინური მუსიკის დაჯილდოებას Dolby Theatre-ში, ჰოლივუდში, ლოს-ანჯელესი, კალიფორნია. სადაც მან პრინც როისი და მარკ ანთონი დააჯილდოვა სიმღერისთვის „Adicto“
2019 წლის 8 დეკემბერს კატრიონა გრეიმ მის სამყარო 2019-ის გამარჯვებული, სამხრეთ აფრიკელი ზოზიბინი ტუნზი დააჯილდოვა Tyler Perry Studios-ში, ატლანტაში, ჯორჯიაში, ამერიკის შეერთებულ შტატებში.
მის სამყაროს ტიტულის მოპოვების შემდეგ გრეიმ იმოგზაურა ბრაზილიაში; კანადაში; დუბაიში, არაბთა გაერთიანებულ საამიროებში; ინდონეზიაში; სამხრეთ აფრიკაში; ტაილანდში; ამერიკის ქალაქებში და შტატებში და მის მშობლიურ ფილიპინებში.
მუსიკლაური კარიერა
2018 წლის 23 ნოემბერს კატრიონა გრეიმ გამოუშვა პირველი სინგლი სახელწოდებით: „We’re In This Together“.
პირადი ცხოვრება
2020 წლის 23 მაისს ცნობილი გახდა, რომ კატრიონა გრეი ურთიერთობაშია ფილიპინელ-ამერიკელ მსახიობ სემ მილბისთან.
სქოლიო
კატეგორია:მის სამყაროს გამარჯვებულები კატეგორია:ფილიპინელი მოდელები კატეგორია:მის ფილიპინების გამარჯვებულები კატეგორია:დაბადებული 6 იანვარი კატეგორია:დაბადებული 1994
თერნალი (შუახევის მუნიციპალიტეტი)
თერნალი — სოფელი საქართველოში, აჭარის ავტონომიურ რესპუბლიკაში, შუახევის მუნიციპალიტეტში, შუახევის თემში. 2014 წლის აღწერის მონაცემებით სოფელში ცხოვრობს 76 კაცი.
ბოქჩვილო
ბოქჩვილო — ნასოფლარი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ხევსურეთის თემში.
თერნალი (შუახევის მუნიციპალიტეტი)
სქოლიო
კატეგორია:შუახევის მუნიციპალიტეტის სოფლები
ბოქჩვილო
დემოგრაფია
2014 წლის აღწერის მონაცემებით სოფელში არავინ ცხოვრობს.
ინფორმაციის თავისუფლების განვითარების ინსტიტუტი
ინფორმაციის თავისუფლების განვითარების ინსტიტუტი (IDFI) — ქართული არასამთავრობო ორგანიზაციაა. იგი 2009 წელს დააარსა ორმა მკვლევარმა, ლევან ავალიშვილმა და გიორგი კლდიაშვილმა.
IDFI-ის შექმნის იდეა დაიბადა საერთაშორისო კონფერენციის დროს, რომელსაც ლევან ავალიშვილი და გიორგი კლდიაშვილი 2005 წლიდან  პერიოდულად მასპინძლობდნენ საქართველოში. კონფერენციის მხარდამჭერი იყო ამერიკული არასამთავრობო კვლევითი ორგანიზაცია „ეროვნული უსაფრთხოების არქივი.“ კონფერენციის მონაწილე ქართველი და უცხოელი ისტორიკოსები, არქივის მკვლევარები, საჯარო ინფორმაციის ხელმისაწვდომობისა და ღია მმართველობის სფეროში მომუშავე სპეციალისტები და იურისტები განიხილავდნენ სხვადასხვა ქვეყნებში სახელმწიფო არქივების ღიაობის და საარქივო დოკუმენტების ხელმისაწვდომობის საკითხებს. სწორედაც, 2009 წელს, მორიგი კონფერენციის დროს,  გაჩნდა იდეა, რომ საქართველოში არქივების ღიაობის უზრუნველყოფის მიზნით, აქტიური ადვოკატირების საქმიანობა განეხორციელებინა ახალ ორგანიზაციას, რომელიც იმუშავებდა ღიაობის, საჯარო ინფორმაციის ხელმისაწვდომობის და გამჭვირვალობის გაუმჯობესებაზე. ასეთი ორგანიზაცია, ამერიკელი პარტნიორების მხარდაჭერით, დააფუძნეს ლევან ავალიშვილმა და გიორგი კლდიაშვილმა.
საწყის ეტაპზე, IDFI ეწეოდა ხელისუფლების მაკონტროლებელ საქმიანობას. პირველი გრანტი, რომელიც ორგანიზაციამ მოიპოვა, იყო „საქართველოს აღმასრულებელი ხელისუფლების (სამინისტროების) ოფიციალური ვებგვერდების მონიტორინგი.“ პროექტი დაფინანსდა „ეროვნული უსაფრთხოების არქივის“ მიერ 10 000 დოლარის ოდენობით. პირველი პროექტის ფარგლებში, IDFI-მ ჩაატარა საქართველოს საჯარო დაწესებულებების ვებგვერდების გამჭვირვალობისა და საჯარო ინფორმაციის ხელმისაწვდომობის ანალიზი.
ამ პროექტის წარმატებით დასრულების შემდეგ IDFI-მ ფონდ „ღია საზოგადოება საქართველოს“ მხარდაჭერით დაიწყო პროექტი სახელწოდებით: „საჯარო ინფორმაციის მონაცემთა ბაზა www.opendata.ge“. სახელმწიფო დაწესებულებებში საჯარო ინფორმაციის ხელმისაწვდომობის მონიტორინგით და საჯარო ინფორმაციაზე გამარტივებული წვდომის მექანიზმების დანერგვის უზრუნველყოფით, პროექტმა დიდი როლი ითამაშა საქართველოში საზოგადოების ინფორმირებულობის დონის გაზრდაში. 2014 წელს ბრიტანული ორგანიზაცია mySociety-ის მიერ ვებგვერდი შეყვანილ იქნა FOI-ს პლატფორმების საერთაშორისო ზეგავლენის შეფასებაში.
კიდევ ერთი მიმართულება, რომლითაც IDFI-მ  საკუთარი საქმიანობა დაიწყო, იყო არქივების ღიაობისა და საარქივო მასალებზე წვდომის გაზრდა. ლევან ავალიშვილი და გიორგი კლდიაშვილი აქტიურად უწევდნენ ადვოკატორებას საქართველოში მე-20 საუკუნის საბჭოთა პერიოდის არქივების ღიაობას და საბჭოთა ეპოქის დოკუმენტებზე ხელმისაწვდომობის გაზრდას. ამ მიმართულებით, IDFI-ის ადვოკატირების დიდ წარმატებად უნდა ჩაითვალოს საქართველოს კომპარტიის ყოფილი არქივის განადგურებისგან გადარჩენა და შემდგომი მოდერნიზება, საქართველოს უშიშროების (КГБ) არქივის გახსნა და დოკუმენტების ხელმისაწვდომობის უზრუნველყოფა ფართო საზოგადოებისთვის. ამავდროულად, საარქივო დოკუმენტებზე დაყრდნობით, IDFI მუშაობს საბჭოთა ტოტალიტარული რეჟიმის შესწავლაზე, აქტიურად თანამშრომლობს საქართველოს შინაგან საქმეთა სამინისტროს არქივთან, საერთაშორისო საზოგადოება „მემორიალთან“ და სხვა ადგილობრივ და საერთაშორისო პარტნიორებთან.
საბჭოთა წარსულის შესწავლის კუთხით განსაკუთრებით მნიშვნელოვანი და საინტერესო პროექტი იყო „სტალინური სიები საქართველოდან“, რომლის ფარგლებშიც IDFI-მ შეაგროვა და გააანალიზა ინფორმაცია საქართველოში 1937-1938 წლების დიდი ტერორის მსხვერპლთა შესახებ და ქართულ და რუსულ ენებზე მოამზადა მონაცემთა ბაზა დაახლოებით 3,600 ადამიანის შესახებ, რომლებიც უშუალოდ სტალინის რეზოლუციის საფუძველზე იქნენ რეპრესირებული საქართველოში. IDFI-ის მიერ შეგროვებული ინფორმაცია ხელმისაწვდომია საქართველოს პარლამენტის ეროვნული ბიბლიოთეკის საიტზე.
2012 წლიდან IDFI-მ გაააქტიურა ანალიტიკური საქმიანობა. დღეისათვის, IDFI ეწევა ანალიტიკურ და ხელისუფლების მაკონტროლებელ საქმიანობას, ისევე როგორც ადვოკატირებას, სტრატეგიულ სამართალწარმოებას, კონსულტაციებსა და ცნობიერების ამაღლებას კარგი და დემოკრატიული მმართველობის ყველა მიმართულებით. ორგანიზაცია ცნობილია პროფესიონალური, მაღალი სტანდარტების დამოუკიდებელი კვლევებით და მათზე დაყრდნობით წარმოადგენს ინოვაციურ, პრაქტიკულ რეკომენდაციებს, რომლებიც ემსახურება საქართველოსა და სხვა ქვეყნებში დემოკრატიის ხარისხის ზრდას, ხელს უწყობს ეკონომიკისა და სოციალური კეთილდღეობის ამაღლებას.
საქმიანობის მიმართულებები
ინფორმაციის თავისუფლების განვითარების ინსტიტუტი ძირითადად საქმიანობს ოთხი მიმართულებით — სამოქალაქო კონტროლი, კვლევითი საქმიანობა, ადვოკატირება და ცნობიერების ამაღლება, IDFI აგრეთვე მუშაობს სახელმწიფო არქივების გამჭვირვალეობის გაზრდის ხელშეწყობისთვის.
სამოქალაქო კონტროლი
სამოქალაქო კონტროლის მიმართულებით ერთ-ერთი მთავარი საქმიანობა, რასაც IDFI 2010 წლიდან ახორციელებს, არის საჯარო ინფორმაციის ხელმისაწვდომობის მონიტორინგი. მინი|350პქ|მარცხნივ|მინისტრთა კაბინეტის წევრები IDFI-ის კვლევის პრეზენტაციაზე პროექტის „საჯარო ინფორმაციის მონაცემთა ბაზის“ ფარგლებში IDFI საჯარო ინფორმაციის ათასობით მოთხოვნას აგზავნის საქართველოს როგორც ცენტრალურ, ისე ადგილობრივ უწყებებში, სსიპ-ებსა და საქვეუწყებო დაწესებულებებში. მიღებული საჯარო ინფორმაციის საფუძველზე წლის განმავლობაში მზადდება როგორც საჯარო დაწესებულებების გამჭვირვალობის სტატისტიკური შეფასებები, ისე არაერთი საკითხის დეტალური კვლევა და ანალიზი. კვლევის საფუძველზე IDFI ყოველწლიურად ასახელებს საჯარო ინფორმაციის თვალსაზრისით ყველაზე ღია და დახურულ საჯარო უწყებებს. აგრეთვე აჯილდოებს იმ სამინისტროებს თუ სსიპ-ებს, რომლებმაც ინფორმაციის გაცემის ინდექსი გააუმჯობესეს და პროაქტიულად ინფორმაციის გამოქვეყნების მაღალი მაჩვენებელი აქვთ.
IDFI-მ მოამზადა კვლევები საქართველოს პარლამენტის მიერ 2013 წელს გაწეული ხარჯების შესახებ სხვადასხვა სახის კორუფციულ დანაშაულებებთან დაკავშირებით, ორგანიზაცია იკვლევდა ქ. თბილისის ტერიტორიაზე ავტომანქანების პარკირების საკითხის რეგულირებას. ასევე მოამზადა 2013 წელს საქართველოს პრეზიდენტის ადმინისტრაციის მიერ გაცემული პრემიების, გაწეული წარმომადგენლობითი ხარჯების, როუმინგული მომსახურების ხარჯებისა და ბალანსზე დარიცხული ავტომობილების შესახებ მიღებული ინფორმაციის ანალიზი.
ადვოკატირება
IDFI აქტიურად იყო ჩართული ციფრულ მაუწყებლობაზე გადასვლის სახელმწიფო სტრატეგიის შექმნაში. გეგმის სწორად იმპლემენტაციის ხელშეწყობის მიზნით აგრძელებს პროცესის ადვოკატირებას, ჯერ კიდევ აქტუალური გამოწვევების შეფასებას, კვლევითი ღონისძიებების, ინტენსიური შეხვედრებისა თუ დისკუსიების გამართვის საფუძველზე.
კვლევითი საქმიანობა
IDFI-ის ექსპერტები იკვლევენ ინფორმაციის თავისუფლების, ელ-მმართველობის, ეკონომიკის, სოციალური პოლიტიკის, სახელმწიფო მმართველობის, საჯარო ადმინისტრირებისა და საზოგადოებისთვის მნიშვნელოვანი სხვა სექტორების განვითარების პრაქტიკულ და თეორიულ საკითხებს. განხორციელებული საქმიანობის საფუძველზე ინსტიტუტი აქვეყნებს კვლევებს, სტატიებსა და სახელმძღვანელოებს. ამ დროისათვის ინსტიტუტის სპეციალისტებს დაგროვილი აქვთ გამოცდილება შემდეგი მიმართულებით: ინფორმაციის თავისუფლება; კარგი მმართველობა; საჯარო პოლიტიკა და სამოქალაქო ჩართულობა; ელ-მმართველობა; ინტერნეტის განვითარება, გამოხატვის თავისუფლება და ონლაინ აქტივიზმი; მედიის თავისუფლება; ეკონომიკა; სოციალური პოლიტიკა.
ცნობიერების ამაღლება
IDFI ახორციელებს საგანმანათლებლო საქმიანობასაც. კერძოდ, სტუდენტებისთვის, სკოლის მოსწავლეებისთვის, ჟურნალისტებისთვის, საჯარო მოხელეებისა და ფართო საზოგადოების სხვა წევრებისთვის ინსტიტუტი მუდმივად მართავს ტრენინგებს, სამუშაო შეხვედრებს, დისკუსიებსა და სხვა ტიპის საინფორმაციო კამპანიებს (როგორიცაა ფლაერების გავრცელება, ვიდეო-რგოლების მომზადება, ბლოგ-პოსტების გამოქვეყნება და ა. შ.)
ორგანიზაცია ატარებს ტრენინგებს, სხვადასხვა საინფორმაციო შეხვედრებს ელექტრონული მმართველობის, ინფორმაციის ხელმისაწვდომობის, პროაქტიულად გამოქვეყნების კუთხით. ინსტიტუტი საკუთარ აქტივობებს რეგიონებშიც ახორციელებს და მიმართულია რეგიონებში სამოქალაქო საზოგადოების გაძლიერებასა და მათ ინფორმირებულობაზე, რომლის საბოლოო მიზანია რეგიონის ახალგაზრდების, სამოქალაქო აქტივისტებისა თუ ბლოგერებისთვის ინფორმაციის გაზიარება ადგილობრივ თუ ცენტრალურ ხელისუფლებასთან ეფექტიანი კომუნიკაციის წარმოების ტექნიკებისა და ადვოკატირების პროექტების მართვის შესახებ.
IDFI ქვეყნის მასშტაბით არაერთი შეხვედრა და სემინარი გამართა ღია მმართველობის პარტნიორობის (OGP) შესახებ, როგორც დამოუკიდებლად, ისე იუსტიციის სამინისტროსთან ერთად და საქართველოს მიერ სამოქმედო გეგმით აღებული ვალდებულებების შესახებ საზოგადოებას ინფორმაცია მიაწოდა.
ორგანიზაციამ 2014 წელს ბრემენის უნივერსიტეტთან ერთად გერმანიის საგარეო საქმეთა სამინისტროს დაფინანსებით განახორციელა პროექტი"სტრატეგიული გეგმა საქართველო 2020 — სამოქალაქო საზოგადოების ჩართულობის გაძლიერება (ZigB)" რომლის ფარგლებში ცნობიერების ამაღლებისა და საზოგადოების ინფორმირებულობის არაერთი ღონისძიება ჩატარდა, გაიმართა საერთაშორისო სამეცნიერო კონფერენცია. პროექტი მიზნად ისახავდა საზოგადოებისთვის სოციალურ-ეკონომიკური განვითარების სტრატეგიული დოკუმენტისა და მისი წარმატების ინდიკატორების, ასევე სამოქმედო გეგმების შესახებ ინფორმაციის მიწოდებას.
არქივების გამჭვირვალობა
IDFI-ის საქმიანობის ერთ-ერთი მიმართულება სახელმწიფო არქივების ღიაობისა და დოკუმენტური მასალების ხელმისაწვდომობის უზრუნველყოფაა. ინსტიტუტის მკვლევარები საარქივო და სხვა წყაროებზე დაყრდნობით აწყობენ გამოფენებს, აგროვებენ ფოტო და დოკუმენტურ მასალებს, იწერენ ზეპირ ისტორიებს, აქვეყნებენ კვლევებსა და პუბლიკაციებს. ამ მიმართულების ფარგლებში ორგანიზაცია თანამშრომლობს შინაგან საქმეთა სამინისტროს და საქართველოს ეროვნულ არქივთან, მსოფლიოს წამყვან კვლევით ინსტიტუტებსა და სამეცნიერო ორგანიზაციებთან.
ორგანიზაციამ მოამზადა ნაშრომი 1937-38 წლების მასობრივი დახვრეტის ადგილების შესახებ; შექმნა 1956 წლის 5-9 მარტის მოვლენებთან დაკავშირებული დოკუმენტების დამუშავებული კოლექცია პროექტის „ახალი სახელმწიფოს წარსული მემკვიდრეობა“, ფარგლებში კი განახორციელა საქართველოს უახლოესი ისტორიის (1989-1991 წლები) მიმდინარე უმნიშვნელოვანესი მოვლენების ანალიზი. გამართა გამოფენები სადაც წარმოდგენილი იყო საქართველოში განვითარებული ტრაგიკული მოვლენების ამსახველი უნიკალური დოკუმენტური და ფოტომასალა, რომელიც მოძიებული იყო საქართველოს შინაგან საქმეთა სამინისტროსა და საზოგადოება „მემორიალის“ ასევე, რეპრესირებულთა საოჯახო არქივებში.
საჯარო ინფორმაციის მონაცემთა ბაზა
Opendata.ge — სამოქალაქო კონტროლის მიზნით შექმნილი საჯარო ინფორმაციის ყველაზე მოცულობითი ონლაინ რესურსების ბაზაა საქართველოში. Opendata.ge 2010 წელს ინფორმაციის თავისუფლების განვითარების ინსტიტუტმა (IDFI) ფონდ “ღია საზოგადოება საქართველოს” ფინანსური მხარდაჭერით შექმნა. ხოლო 2014 წლიდან ფონდ „ღია საზოგადოება საქართველოს“ ინიციატივით, Opendata.ge გარდაიქმნა საჯარო ინფორმაციაზე მომუშავე არასამთავრობო ორგანიზაციების ერთიან პორტალად და აერთიანებს ინფორმაციის თავისუფლების განვითარების ინსტიტუტის (IDFI), საქართველოს ახალგაზრდა იურისტთა ასოციაციის (GYLA), საერთაშორისო გამჭვირვალობა -საქართველოსა (TI-G) და ასოციაცია "მწვანე ალტერნატივას" მიერ მოთხოვნილ და მოპოვებულ საჯარო ინფორმაციას.
საჯარო ინფორმაციის ხელმისაწვდომობაზე პასუხისმგებელ პირთა მონაცემთა ბაზა
საჯარო ინფორმაციის ხელმისაწვდომობის უზრუნველყოფასა და პროაქტიულ გამოქვეყნებაზე პასუხისმგებელ პირთა მონაცემთა ბაზაში მოცემულია ორასზე მეტი საჯარო დაწესებულების, როგორც საჯარო ინფორმაციის გაცემაზე პასუხისმგებელი პირის სახელი, გვარი, თანამდებობა, ტელეფონის ნომერი, ელ. ფოსტა, ასევე ის ელექტრონული მისამართები, რომლებზეც შეგიძლიათ მოითხოვოთ საჯარო ინფორმაცია. გარდა ამისა, ბაზაში მითითებულია საჯარო დაწესებულებების მისამართები, ვებ-გვერდები და ლოგოები (არსებობის შემთხვევაში).
IDFI-ის ბლოგები
ინფორმაციის ანალიტიკური ბლოგი შექმნილია ინფორმაციის თავისუფლების განვითარების ინსტიტუტის (IDFI) პროექტ „საჯარო ინფორმაციის მონაცემთა ბაზის“ ფარგლებში. ბლოგზე რეგულარულად თავსდება საჯარო ინფორმაციის ანალიზი, ანალიზის შედეგად დაწერილი სტატიები, საჯარო ინფორმაციის განახლებადი მონაცემთა ბაზა, სტატისტიკა და სხვ.
ღია მმართველობის პარტნიორობა ბლოგზე ქვეყნდება სიახლეები "ღია მმართველობის პარტნიორობის" სამოქმედი გეგმის ფარგლებში განხორციელებული აქტივობების შესახებ. თავსდება ინფორმაცია როგორც მიმდინარე პროექტებისა და ინიციატივების, ასევე მთავრობის სამომავლო გეგმების შესახებ ღია მმართველობის, გამჭვირვალობის და სამოქალაქო ჩართულობის ხელშესაწყობად.
სქოლიო
კატეგორია:საქართველოს საზოგადოებრივი ორგანიზაციები
ლეონიდ სტადნიკი
ლეონიდ სტადნიკი (Леонід Іванович Стадник; დ. 5 აგვისტო, 1970, პოდოლიანცი — გ. 24 აგვისტო, 2014, პოდოლიანცი) — უკრაინელი გიგანტი. მისი სიმაღლე აღწევდა 257 სმ-ს, ხოლო წონა 200 კგ-ს. 2003 წლამდე მუშაობდა ვეტ-ექიმად უკრაინის ერთ-ერთ სოფელში. ცხოვრობდა დედამისთან ერთად სოფელ პოდოლიანცში. სტადნიკი პირველი ჯგუფის ინვალიდი იყო, მან არაერთი ოპერაცია გადაიტანა თავის ტვინზე.
სტადნიკი გარდაიცვალა 44 წლის ასაკში. გარდაცვალების მიზეზი ტვინში სისხლის ჩაქცევა გახდა. ბოლო წლებში კარჩაკეტილ ცხოვრებას ეწეოდა, უარს ამბობდა ჟურნალისტებთან შეხვედრაზე და როგორც ამბობდა ყველაზე მეტად სურდა ეცხოვრა „როგორც ყველა ნორმალურ ადამიანს“. ლეონიდ სტადნიკი მშობლიურ სოფელში დაკრძალეს.
რესურსები ინტერნეტში
კატეგორია:გინესის მსოფლიო რეკორდების წიგნის რეკორდსმენები კატეგორია:დაბადებული 5 აგვისტო კატეგორია:დაბადებული 1970 კატეგორია:გარდაცვლილი 24 აგვისტო კატეგორია:გარდაცვლილი 2014
Hochwuchs
ხვამლი
ხვამლი, იგივე ხომლი — კირქვული მასივი საქართველოში, ლეჩხუმში, მხარის დასავლეთ ნაწილში, ცაგერისა და წყალტუბოს მუნიციპალიტეტების ტერიტორიაზე. სიმაღლე 2002 მ. ორმაგი კუესტაა. აგებულია ცარცული კირქვებით. სამხრეთისკენ აჩენს 300 მ. სიმაღლის ქარაფს, სადაც მდებარეობს ხვამლის ისტორიული ქვაბ-სახიზარი. ორივე კუესტის ჩრდილოეთი დაფერდება დაცხრილულია მრავალი კარსტული ძაბრით. მღვიმეებიდან აღსანიშნავია თეკენთერი (შესასვლელი წიფლის ფუღუროდან) და ყინულოვანი მღვიმე ბოგა. ხვამლი შემოსილია შერეული ტყით.
ხვამლის შესახებ ჟამთააღმწერელი და „ქართლის ცხოვრება”, ვახუშტი ბატონიშვილი და ივანე ჯავახიშვილი მეტად საინტერესო ცნობებს გვაწვდიან:
ისლა-სუარესი
მინი|250პქ|კუნძულის მდებარეობა. თანამგზავრული ფოტო ისლა-სუარესი (Isla Suárez) — მდინარის კუნძული ამაზონის აუზში, მდინარე მამორეში.
ხვამლი
საინტერესოა დავით ულუსა და ნარინის დროის მემატიანის ცნობა:
ისლა-სუარესი
მდებარეობს ბოლივია-ბრაზილიის საზღვარზე. კუნძული 1867 წლის აიაკუჩოს ხელშეკრულებიდან დღემდე სადავოა ამ ორ ქვეყანას შორის. ასევე სადავოა მდინარე მამორესა და გუაპორეში მდებარე სხვა 80-მდე კუნძული. ისლა-სუარესის 70%-ს დღეს ბრაზილია აკონტროლებს. ფართობი შეადგენს 2.58 კმ²-ს, მაქსიმალური სიგრძე 3.3 კმ-ს, სიგანე 1.1 კმ-ს.
რესურსები ინტერნეტში
კატეგორია:ბოლივიის კუნძულები კატეგორია:ბრაზილიის კუნძულები
ხვამლი
ხვამლი როგორც ანტიკურ-მითოლოგიური ადგილი
მარცხნივ|მინი|ხედი ხვამლის წმ. გიორგის ეკლესიიდან ძველი ისტორიული, ანტიკური წყაროებიდან ხვამლი, იგივე ხომლი, მიიჩნევა ბერძნული მითური ლეგენდარული გმირების არგონავტებისა და ჰერაკლეს მოგზაურობის მისტიკურ ადგილად. ხვამლის არის მთა, რომელზედაც ზევსის ბრძანებით მიაჯაჭვეს პრომეთე და რომელიც შემდგომ დაიხსნა ჰერაკლემ. XIX საუკუნის 50-იან წლებში ხვამლს ეწვია იტალიელი მოგზაური და მკვლევარი დანიელა პიზაგალი, რომელიც ბერძნულ ანტიკურ წყაროებზე დაყდნობით ეძებდა არგონავტების, პრომეთეს მიჯაჭვის ადგილებს. როგორც შემდგომ მკვლევარი თავის მოგონებებში წერს, იგი ყველაზე მეტად იმან გააოცა, რომ ადგილობრივმა მაცხოვრებლებმა კარგად იცოდნენ ეს ლეგენდა და მათ ყველაზე მეტად უხაროდათ როცა მტაცებელ სვავს მოინადირებდენენ, რომელიც ლეგენდის თანახმად პრომეთეს გულ-ღვიძლს უკორტნიდა.
ხომლის მთა აგრეთვე ისტორიულ წყაროებზე დაყრდნობით აღწერილი აქვს ფრანგ მწერალ-ფანტასტ ჟიულ ვერნს თავის სათავგადასავლო რომანში „შეუპოვარი კერაბანი”:
2020 წლის 23 ივლისს საქართველოს მთავრობის დადგენილების თანახმად მიენიჭა ეროვნული მნიშვნელობის კატეგორია.
სქოლიო
კატეგორია:რაჭა-ლეჩხუმისა და ქვემო სვანეთის მხარის მთები კატეგორია:იმერეთის მხარის მთები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები რაჭა-ლეჩხუმისა და ქვემო სვანეთის მხარეში
მუხროვანის ამბოხი (2009)
2009 წლის მუხროვანის ამბოხი — საქართველოს არმიის მუხროვანში ბაზირებული (თბილისიდან 30 კმ) სატანკო ბატალიონის ამბოხი 2009 წლის 5 მაისს. დაუზუსტებელი ცნობებით ამბოხში სულ მცირე 500 ადამიანი იღებდა მონაწილეობას. მოგვიანებით იმავე დღეს საქართველოს შინაგან საქმეთა სამინისტრომ გამოაცხადა, რომ ამბოხებულები ჩაბარდნენ. მეამბოხეთა ზოგიერთ ლიდერი, მათ შორის ბატალიონის მეთაური, დააპატიმრეს; სხვებმა გაქცევა მოახერხეს. ამბოხის შესახებ ცნობილი გახდა მას შემდეგ, რაც მთავრობამ გამოაცხადა, რომ გახსნილი იყო ქვეყნის დესტაბილიზაციისა და პრეზიდენტი მიხეილ სააკაშვილის მკვლელობის გეგმა.
სქოლიო
კატეგორია:საქართველოს ამბოხებები კატეგორია:მიხეილ სააკაშვილი
იმერეთი (გაზეთი)
„იმერეთი“ — ქართული ყოველდღიური გაზეთი ეროვნულ-დემოკრატიული მიმართულებისა; გამოდიოდა 1912 წლის 26 სექტემბრიდან 1915 წლის 4 აგვისტომდე ქუთაისში, გაზეთ „კოლხიდის“ ნაცვლად. რედაქტორი-გამომცემლები — გრიგოლ ჭელიძე (1912—1913; 1914-ის №№ 1—86; 1915); ბესარიონ ჯაიანი (1914 №№ 87–150). 1914 წლის 22 აგვისტოდან გამოვიდა „გაზეთ „იმერეთის“ დეპეშები“. დღეში ორჯერ, დილა-საღამოს, ქართულ და რუსულ ენებზე. „იმერეთში“ თანამშრომლობდნენ ნ. ლორთქიფანიძე, ვასილ წერეთელი, დ. ჩიანელი, გ. გველესიანი, ს. ქვარიანი, ა. პაპავა, ვ. კაკაბაძე, ი. გოგია, ტ. ჯაფარიძე და სხვა. გაზეთის დაარსება დაემთხვა რუსეთის იმპერიის სახელმწიფო სათათბიროს არჩევნებს. არჩევნებში გაზეთი მხარს უჭერდა სოციალისტ-ფედერალისტების კანდიდატებს, რადგან ეროვნულ-დემოკრატები არჩევნებში არ მონაწილეობდნენ.
ლიტერატურა
კატეგორია:რუსეთის იმპერიის გაზეთები კატეგორია:ქართულენოვანი გაზეთები
საბერძნეთის პარლამენტი
საბერძნეთის პარლამენტი (Βουλή των Ελλήνων; იკითხება შემდეგნაირად: ვოული ტონ ელინონ) - საბერძნეთის პარლამენტი მდებარეობს პარლამენტის შენობაში (ძველი სამეფო სასახლე), სინტაგმას მოედანზე, ათენში.
ის არის ერთპალატიანი საკანონმდებლო ორგანო 300 წევრით, რომლებიც არჩეული არიან 4 წლით. 1844-1863 და 1927-1935 წლებში პარლამენტი იყო ორპალატიანი, ზედა - საბერძნეთის სენატით და ქვედა პალატით.
ისტორია
საბერძნეთის რევოლუციის დროს გაიმართა რამდენიმე სახალხო კრება, თუმცა პირველი პარლამენტი მხოლოდ 1843 წელს 3 სექტემბრის რევოლუციის შემდეგ ჩამოყალიბდა, როდესაც ოტოს (საბერძნეთის პირველი მეფე) კონსტიტუციის მიღება აიძულეს. 1911 წელს კონსტიტუციის გადახედვამ გამოიწვია მასში ადამიანის უფლებების გამტკიცება, საკანონმდებლო უფლებებბის გადანაწილება და პარლამენტის მოდერნიზაცია. შვიდწლიანი 1967-1974 სამხედრო დიქტატურის შემდეგ, 1974 წლის 8 დეკემბერს ჩატარდა რეფერენდუმი, რომელსაც ქვეყნის მმართველობის ფორმის უნდა განესაზღვრა. 69.18%-ით ბერძნებმა კონსტიტუციური მონარქიას საპარლამენტო რესპუბლიკა ამჯობინეს. პარლამენტის წევრებს სამართლებრივი დევნისგან იმუნიტეტი იცავს.
სქოლიო
კატეგორია:საბერძნეთის ისტორია კატეგორია:საბერძნეთის პარლამენტი
ნადირობათმცოდნეობა
ნადირობათმცოდნეობა — მეცნიერება ნადირობისა და სამონადირეო მეურნეობის რაციონალური გაძღოლის შესახებ. ჩამოყალიბდა XIX საუკუნის ბოლოს – XX საუკუნის დასაწყისში ნადირობის მრავალსაუკუნოვან გამოცდილებაზე დაყრდნობით. შემდგომში ნადირობათმცოდნეობა განვითარდა მდგრადი ბუნებათსარგებლობის პრინციპებზე, ფუნდამენტურ და სხვა გამოყენებით მეცნიერებებთან (ზოოლოგია, ბოტანიკა, ეტოლოგია, ეკოლოგია, ბიოგეოგრაფია, ეკონომიკა) მჭიდრო კავშირში; ამასთანავე გამოიყენებოდა მორფოლოგიის, ფიზიოლოგიისა და გენეტიკის, ვეტერინარული მედიცინის, ტყის მართვის, სოციოლოგიისა და სამართლის მეთოდიკური არსენალი. ნადირობათმცოდნეობაში გამოიყოფა შემდეგი დარგები: ბიოლოგიური საწყისები (პოპულაციის მდგომარეობის სტრუქტურა, დინამიკა, პროგნოზირება და მათი მართვა); სანადირო სავარგულების კლასიფიკაცია, ტიპოლოგია, ბონიტირება, ნადირობის მოწყობა (სანადირო ცხოველთა რაციონალურ, ფაუნის ბიოლოგიური მრავალფეროვნების შემცირების არმომტან გამოყენებაზე, მათ დაცვაზე მიმართული ღონისძიებების კომპლექსი, კვლავწარმოება და მიმაგრებული სავარგულების ისეთ მდგომარეობაში შენახვა, რომ იგი სამონადირეო მეურნეობის წარმოებისათვის ხელსაყრელი იყოს); ბიოტექნია; სამონადირეო მეურნეობის ტექნიკა და ტექნოლოგია; საქონელმცოდნეობა და მეურნეობის პროდუქციის (ბეწვეული, ხორცი, სამკურნალო-ტექნიკური ნედლეული, ნადავლი) შეფასება; მეურნეობის ეკონომიკა და ორგანიზაცია, მარკეტინგი; სამონადირეო კანონმდებლობა. ნადირობათმცოდნეობაში კვლევის ძირითადი მეთოდებია: ვიზუალური და დისტანციური დაკვირვება ცხოველებზე თანამედროვე ტექნიკური საშუალებების გამოყენებით; ნადირ-ფრინველის დანიშვნა და ექსპერიმენტული მოპოვება; მათი რიცხოვნობის აღრიცხვა და ექსპერიმენტები ბუნებაში, ბიოლოგიური და სტატისტიკური მასალების ლაბორატორიული დამუშავება მომიჯნავე მეცნიერებათა მეთოდების გამოყენებით.
სქოლიო
*
მარაბუტი (სამარი)
მარაბუტი (ოფიციალურად მარაბუტის მუნიციპალიტეტი; Lungsod sa Marabut; Bayan ng Marabut) ― მეხუთე კლასის მუნიციპალიტეტი სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 17 842 ადამიანს შეადგენს. მოიცავს 24 ბარანგაის.
სქოლიო
კატეგორია:სამარის პროვინციის მუნიციპალიტეტები
ლოს-ანდესის დეპარტამენტი
ლოს-ანდესის დეპარტამენტი (Departamento Los Andes) — დეპარტამენტი არგენტინაში, სალტის პროვინციაში.
არგენტინის სტატისტიკის ეროვნული ინსტიტუტის მონაცემებით, 2010 წელს დეპარტამენტის მოსახლეობა 6 050 ადამიანს შეადგენდა. ფართობი 25 636 კმ²-ია.
დეპარტამენტის ადმინისტრაციული ცენტრია ქალაქი სან-ანტონიო-დე-ლოს-კობრესი.
რესურსები ინტერნეტში
კატეგორია:სალტის პროვინციის დეპარტამენტები
ავსტრია 1960 წლის ზაფხულის ოლიმპიურ თამაშებზე
ავსტრიამ ზაფხულის ოლიმპიურ თამაშებზე მეცამეტედ 1960 წელს, იტალიის დედაქალაქ რომში იასპარეზა. ამ თამაშებზე მათ 1 ოქროსა და 1 ვერცხლის მედალი მოიპოვეს.
რესურსები ინტერნეტში
კატეგორია:ქვეყნები 1960 წლის ზაფხულის ოლიმპიურ თამაშებზე კატეგორია:ავსტრია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ყაბალახი
ყაბალახი (თურქ. კაბალაკ - წოწოლა) - დასავლეთ საქართველოში მამაკაცის და ქალის თავსაბურავი. არსებობს ყაბალახის ორი სახეობა - გრძელ- და მოკლეტოტებიანი. მზადდება შალის, აბრეშუმის და სხვა სახის ქსოვილებისგან. ყაბალახის შეკვრის უამრავი ხერხი არსებობს, ხოლო არც ერთი მათგანი კანონიკურად არ ითვლება.
კატეგორია:ქართული ტანსაცმელი
კაშტელუ-ბრანკუ (პორტუგალია)
კაშტელუ-ბრანკუ (Castelo Branco) — ქალაქი პორტუგალიაში. მდებარეობს კაშტელუ-ბრანკუს მუნიციპალიტეტში. ქალაქის მოსახლეობა 2004 წლის აღწერით შეადგენდა 34525 კაცს.
რესურსები ინტერნეტში
კატეგორია:პორტუგალიის ქალაქები
სან-მანუელი (პანგასინანი)
სან-მანუელი (ოფიციალურად სან-მანუელის მუნიციპალიტეტი; პანგ: Baley na San Manuel; ტაგ: Bayan ng San Manuel) ― პირველი კლასის მუნიციპალიტეტი პანგასინანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 54 271 ადამიანს შეადგენს. შედგება 14 ბარანგაისგან. მუნიციპალიტეტის მოსახლეობის მშობლიური ენა ილოკანოა.
სქოლიო
კატეგორია:პანგასინანის მუნიციპალიტეტები
იაკობ ნიკოლაძის სახლ-მუზეუმი
იაკობ ნიკოლაძის სახლ-მუზეუმი — მუზეუმი საქართველოს დედაქალაქ თბილისში. დაარსდა 1951 წელს. არის ხელოვნების კლასიფიკაციის. ინახება 112 ექსპონატი. სახელმწიფო კონტროლს ახორციელებს საქართველოს კულტურის, ძეგლთა დაცვისა და სპორტის სამინისტრო.
მუზეუმში ექსპონირებულია იაკობ ნიკოლაძის მიერ შესრულებული ქანდაკებები: ბიუსტები, პორტრეტები, ფიგურები. ნამუშევრების ნაწილი დაცულია საქართველოს ეროვნულ მუზეუმში – ხელოვნების სახელმწიფო მუზეუმი.
რესურსები ინტერნეტში
კატეგორია:თბილისის სახლ-მუზეუმები კატეგორია:საქართველოს ეროვნული მუზეუმის გაერთიანება
2008 წელი კინოში
2008 წლის ყველაზე შემოსავლიან მხატვრულ და ანიმაციურ ფილმებს შორის იყო „კუნგ-ფუ პანდა“, „ბნელი რაინდი“, „უოლ-ი“ და „ინდიანა ჯოუნსი და ბროლის თავის ქალის სამეფო“.
სქოლიო
* კატეგორია:კინო წლების მიხედვით
პოპოვსკოე (ზადნესელსკოეს სასოფლო დასახლება)
პოპოვსკოე (Поповское) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ზადნესელსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
ალაზნის არხი
ალაზნის არხი — სარწყავი არხი აღმოსავლეთ საქართველოში, შიგნიკახეთში, მდინარე ალაზნის მარჯვენა მხარეზე. აგებული იყო XII საუკუნეში, იყო 199 კმ სიგრძის და რწყავდა 53 ათას ჰექტარ მიწას. საუკუნეების განმავლობაში არაერთხელ დანგრეულა და ისევ აღდგენილია. მოგვიანებით აშენდა თანამედროვე საინჟინრო ნაგებობა — ალაზნის მაგისტრალური სარწყავი არხი (ნაწილობრივი ექსპლუატაცია — 1930, დამთავრდა 1933). არხის გამტარობა 18 მ³/წმ. რწყავს თელავის, გურჯაანის, სიღნაღისა და დედოფლისწყაროს მუნიციპალიტეტების მიწებს (35 ათ. ჰა). 1964 წელს დაიწყო ზემო ალაზნის სარწყავი სისტემის მშენებლობა, რომელიც საქართველოში ყველაზე დიდი საირიგაციო ნაგებობა იქნება. მისი მეშვეობით მოირწყვება შიგნი- და გარეკახეთის 100 ათასზე მეტი ჰა მიწა.
სქოლიო
კატეგორია:საქართველოს არხები კატეგორია:თელავის მუნიციპალიტეტის არქეოლოგიური ძეგლები
ბინდაურთა
ბინდაურთა — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, უკანაფშავის თემში.
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.
სქოლიო
კატეგორია:დუშეთის მუნიციპალიტეტის სოფლები
იაკობაური
იაკობაური — სოფელი საქართველოში, აჭარის ავტონომიურ რესპუბლიკაში, შუახევის მუნიციპალიტეტში, შუბანის თემში. 2014 წლის აღწერის მონაცემებით სოფელში ცხოვრობს 106 კაცი.
სქოლიო
კატეგორია:შუახევის მუნიციპალიტეტის სოფლები
იმერეთის დაბლობი
ლიტერატურა
კატეგორია:საქართველოს დაბლობები
მეტანის დეპარტამენტი
მეტანის დეპარტამენტი (Departamento Metán) — დეპარტამენტი არგენტინაში, სალტის პროვინციაში.
არგენტინის სტატისტიკის ეროვნული ინსტიტუტის მონაცემებით, 2010 წელს დეპარტამენტის მოსახლეობა 40 351 ადამიანს შეადგენდა. ფართობი 5 235 კმ²-ია.
დეპარტამენტის ადმინისტრაციული ცენტრია ქალაქი სან-ხოსე-დე-მეტანი.
Beyond the Invisible
„Beyond the Invisible“ — პროექტ ენიგმას პირველი სინგლი მესამე სტუდიური ალბომიდან Le Roi Est Mort, Vive Le Roi!.
სინგლი 5 კომპოზიციას შეიცავს. მათ შორის არის „Light of Your Smile“, რომელიც პროექტის არც ერთ სტუდიურ დისკში არ იქნა შეტანილი. აგრეთვე ეს არის ენიგმას ერთადერთი სინგლი, რომლის რემიქსიც არ შექმნილა.
სიმღერაში მთავარი ვოკალი სანდრა კრეტუს ეკუთვნის. მიხაელ კრეტუ ასევე ასრულებს წამყვან ვოკალს. მისამღერი ლიტვურ ენაზე ჟღერს. სინამდვილეში, ეს არის ლიტვური, ხალხური სტილის სიმღერა Sajāja bramaņi, ანსამბლ Rasa-ს შესრულებით. საგულისხმოა, რომ ამ ალბომის სხვა კომპოზიციები სრულდება როგორც გრეგორიანული გალობების, ასევე ძველი ტომების სიმღერების თანხლებით (რაც უკვე ჟღერდა ალბომებში MCMXC a.D. და The Cross of Changes).
სიმღერის მუსიკალური ვიდეო ჯულიენ ტემპლს ეკუთვნის. მასში, ორი ყინულზე მოცეკვავე (სიუზანა რაჰკამო და პეტრი კოკო, ფინელები) ტყეში ციგურებით მოძრაობენ. კლიპი გადაღებული იქნა უილტშირის საგრაფოში (ინგლისი). ტბის გაყინვას ერთ კვირაზე მეტი დასჭირდა. საიმონ სკოტლენდი, ვიდეოს თანაპროდიუსერი, მოგვიანებით ფრაზას Beyond the Invisible იყენებდა საკუთარი კომპანიის სახელწოდებად.
სიმღერების სია
ტექსტების ავტორი — მიხაელ კრეტუ და დევიდ ფაიერშტეინი, მუსიკა — კრეტუ
რესურსები ინტერნეტში
კატეგორია:ენიგმას სიმღერები კატეგორია:1996 წლის სიმღერები
უჩა ჯაფარიძის სახლ-მუზეუმი
უჩა ჯაფარიძის სახლ-მუზეუმი — მუზეუმი თბილისში, საქართველო. დაარსდა 1988 წელს, ცნობილი ქართველი მხატვრის - უჩა ჯაფარიძის (1906-1986) ბინა – სახელოსნოს ბაზაზე. არის სახელოვნებო კლასიფიკაციის. ინახება 1 456 ექსპონატი. სახელმწიფო კონტროლს ახორციელებს საქართველოს კულტურის, ძეგლთა დაცვისა და სპორტის სამინისტრო.
მუზეუმში დაცულია მხატვრის ფერწერული ტილოები, გრაფიკული ნამუშევრები, მისი ცხოვრებისა და მოღვაწეობის ამსახველი ფოტო და სხვა დოკუმენტური მასალები.
რესურსები ინტერნეტში
კატეგორია:თბილისის სახლ-მუზეუმები კატეგორია:საქართველოს ეროვნული მუზეუმის გაერთიანება
მატუგინაო
მატუგინაო (ოფიციალურად მატუგინაოს მუნიციპალიტეტი; Lungsod sa Matuguinao; Bayan ng Matuguinao) ― მეხუთე კლასის მუნიციპალიტეტი სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 7 364 ადამიანს შეადგენს. მოიცავს 20 ბარანგაის.
სქოლიო
კატეგორია:სამარის პროვინციის მუნიციპალიტეტები
რუსეთის ეროვნული საფეხბურთო ნაკრები
რუსეთის ეროვნული საფეხბურთო ნაკრები — უეფა-ს წევრი საფეხბურთო ნაკრები. წარმოადგენს რუსეთს საერთაშორისო დონეზე.
შემადგენლობა
! colspan="9" style="background:#b0d3fb; text-align:left;"|
რესურსები ინტერნეტში
კატეგორია:ევროპის ეროვნული საფეხბურთო ნაკრებები კატეგორია:რუსეთის ფეხბურთი
ბარომანი
ბარომანი (Barromán) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში. ფართობი — 20 კმ². მოსახლეობა — 181 კაცი (2021 წ.).
სქოლიო
კატეგორია:ავილის მუნიციპალიტეტები
ინგლისის თასი 1871/1872
ინგლისის თასი 1871-72 — მსოფლიოს უძველესი საფეხბურთო ტურნირი. ცნობილია როგორც ინგლისის თასი. ტურნირი დაიწყო 1871 წლის 11 ნოემბერს და დამთავრდა 1872 წლის 16 მარტს, კენიგტონ ოვალის სტადიონზე, ლონდონში, სადაც „უონდერერსმა“ გაიმარჯვა „როიალ ენჯინირსთან“ ანგარიშით 1-0 და ინგლისი თასის პირველი მფლობელი გახდა.
რესურსები ინტერნეტში
1871-1872 კატეგორია:1871 წელი ფეხბურთში კატეგორია:1872 წელი ფეხბურთში
საკილასონიო
საკილასონიო — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, ნოსირის თემი (სოფლები: ნოსირი, საბესელიო, საკილასონიო, საოდიშარიო, შუა ნოსირი). მდებარეობს ოდიშის დაბლობზე, მდინარე ტეხურის სანაპირო, ზღვის დონიდან 40 მ. სენაკიდან 4 კმ.
დემოგრაფია
2014 წლის აღწერის მონაცემებით სოფელში ცხოვრობს 355 ადამიანი.
სქოლიო
კატეგორია:სენაკის მუნიციპალიტეტის სოფლები
შავიში
შავიში (Chaves) — ქალაქი პორტუგალიაში. მდებარეობს შავიშის მუნიციპალიტეტში. ქალაქის მოსახლეობა 2004 წლის აღწერით შეადგენდა 19307 კაცს.
რესურსები ინტერნეტში
კატეგორია:პორტუგალიის ქალაქები
ელისეის სასახლე
thumb|right|250px|მთავარი შესასვლელი ელისეს სასახლე (ფრანგ. Palais de l'Élysée), საფრანგეთის რესპუბლიკის პრეზიდენტის რეზიდენცია. მდებარეობს პარიზში, მე-8 ოლქში, ფობურ-სენტ-ონორეს ქუჩაზე, 55 ნომერში.
ისტორია
thumb|right|250px|ფობურ-სენტ-ონორეს ქუჩიდან შესასვლელი
რესურსები ინტერნეტში
კატეგორია:პარიზი
სან-ნიკოლასი (პანგასინანი)
'სან-ნიკოლასი (ოფიციალურად სან-ნიკოლასის მუნიციპალიტეტი'; პანგ: Baley na San Nicolas; ტაგ: Bayan ng San Nicolas) ― პირველი კლასის მუნიციპალიტეტი პანგასინანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 39 778 ადამიანს შეადგენს. მუნიციპალიტეტი პანგასინანის ჩრდილო-აღმოსავლეთ ნაწილში მდებარეობს. შედგება 33 ბარანგაისგან.
სქოლიო
კატეგორია:პანგასინანის მუნიციპალიტეტები
ბობოლის ბაღები
thumb|right|300px|ხედი [[პალაცო პიტი|პალაცო პიტზე]] ბობოლის ბაღები (Giardino di Boboli) — განთქმული პარკი ფლორენციაში, რენესანსის სტილის საპარკო ანსამბლის ერთ-ერთი საუკეთესო ნიმუში იტალიაში.
მდებარეობა და სტრუქტურა
ბობოლის ბაღები მდებარეობს ბობოლის ბორცვზე პალაცო პიტთან, ტოსკანის ჰერცოგის, მედიჩის მთავარ რეზიდენციასთან, და წარმოადგენს XVI საუკუნის ბაღთა ხელოვნების ერთ-ერთ ყველაზე ცნობილ ნიმუშს. იმ დროის გემოვნებასთან შერწყმით პარკს ჰყოფს გრძელი ჩაზნექილი და განიერი ხრეშიანი გზები. ის მორთულია ქვის დეკორატიული ელემენტებით, ძვირფასი მონუმენტებით და ფანტანებით. ბობოლის ბაღები იყოფა კერძო და სახალხო ნაწილებად - გროტებით, ნიმფებით და კლასიკურ სტილში შესრულებული, მოქმედი, ბაღის კოლონადებიანი ეკლესებით. ბობოლის ბაღების ღირსებას წარმოადგენს, ის რომ, აქედან იშლება ქალაქის მშვენიერი ხედები. ფართო მასებისთვის ბაღი გაიხსნა 1766 წ.
შუბარა
შუბარა — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ახალშენის თემი), მდინარე დასავლეთის გუმისთის მარცხენა მხარეს. ზღვის დონიდან 500 მ, სოხუმიდან 25 კმ. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:ახალშენის თემის სოფლები (სოხუმის მუნიციპალიტეტი)
შარლ მიშელი
შარლ ივ ჟან გიზლენ მიშელი (Charles Yves Jean Ghislaine Michel; დ. 21 დეკემბერი, 1975, ნამიური, ბელგია) — ბელგიელი პოლიტიკოსი. 2014-2019 წლებში იყო ბელგიის სამეფოს პრემიერ-მინისტრი. 2019 წლის 1 დეკემბრიდან ევროპული საბჭოს პრეზიდენტი.
ბელგიის ფრანგული საზოგადოების წარმომადგენელი. პარტია „რეფორმატორთა მოძრაობის“ ლიდერი 2011-2019 წლებში, ბელგიის პრემიერ-მინისტრი 2014-2019 წლებში.
ბიოგრაფია
1999 წელს აირჩიეს ბელგიის წარმომადგენელთა პალატის დეპუტატად. 2000 წელს შარლი 25 წლის ასაკში დანიშნეს შინაგან საქმეთა მინისტრად და გახდა ყველაზე ახალგაზრდა მინისტრი ბელგიის ისტორიაში. ამავე წელს აირჩიეს ქალაქ ვავრის საქალაქო საბჭოში, 2004 წელს გახდა პარტია რეფორმატორთა მოძრაობის პრეს-მდივანი, ხოლო 2006 წელს — ქალაქის მერი. 2007 წლისა და 2010 წლის საპარლამენტო არჩევნების შედეგების მიხედვით შარლ მიშელი ხელახლა აირჩიეს წარმომადგენელთა პალატაში.
ხახმატისმთა
ხახმატისმთა — მთა საქართველოში, თუშეთ-ხევსურეთის კავკასიონის მთავარ ქედზე, მდინარეების, გუდანისჭალისა და არღუნის სათავეებში. სიმაღლე 3010 მ. აგებულია იურული ქვიშაქვების შუაშრეებიანი თიხაფიქლებით. აქვს ციცაბო კალთები. შემოსილია სუბალპური და აპლური მდელოს ბალახეულით.
შარლ მიშელი
ბიოგრაფია
შარლის მამა ლუი მიშელი 2004-2009 წლებში იყო ბელგიის საგარეო საქმეთა მინისტრი და განვითარების საკითხებში ევროკომისარი.
ხახმატისმთა
ლიტერატურა
კატეგორია:მცხეთა-მთიანეთის მხარის მთები
შარლ მიშელი
პოლიტიკური კარიერა
2007-2011 წლებში იყო ბელგიის განვითარებისა და თანამშრომლობის მინისტრი. ამავდროულად ქალაქ ვავრის მერიც.
2014 წლის 11 ოქტომბერს მეფე ფილიპემ ოფიციალურად დანიშნა პრემიერ-მინისტრად.
ევროპული საბჭოს პრეზიდენტი
2019 წლის 2 ივლისს ევროკავშირის ლიდერების სამიტზე ბრიუსელში შარლ მიშელი აირჩიეს ევროპული საბჭოს პრეზიდენტად. მოვალეობის შესრულებას შეუდგა ამავე წლის 1 დეკემბრიდან და თანამდებობაზე დარჩება მომდევნო 2,5 წლის განმავლობაში.
პირადი ცხოვრება
სამოქალაქო ქორწინებაშია ამელი დერბაუდერენგენთან. ჰყავთ ორი შვილი ჟანა და ლიუსი.
სქოლიო
კატეგორია:დაბადებული 21 დეკემბერი კატეგორია:დაბადებული 1975 კატეგორია:ბელგიის პრემიერ-მინისტრები კატეგორია:ევროპული საბჭოს პრეზიდენტები
ლეგირება
მინი|[[ფოლადი არის ლეგირებული ლითონი, რომლის ძირითადი შემადგენლებიცაა რკინა და კარბონი]] ლეგირება, (Legierung - შედნობა; ლათ.: ligo - ვაკავშირებ), რაიმე ლითონში სხვა ლითონის შეყვანა. ლითონების ან ლითინური შენადნობების შედგენილობისათვის მელეგირებელი ელემენტების დამატება განსაზღვრულ ფიზიკურ, ქიმიურ ან მექანიკურ თვისებათა მისანიჭებლად. ლეგირების გზით შესაძლებელია სუფთა ლითონებისაგან მნიშვნელოვნად განსხვავებული თვისებების მქონე შენადნობთა მიღება. მალეგირებელი და ძირითადი ელემენტების (გამხსნელის) ურთიერთქმედებისას წარმოიქმნება ახ. ფაზები - მყარი ხსნარები, შუალედური ლითონური ნაერთები, ქიმიური ნაერთები, რომელთა კრისტალური სტრუქტურა და ზოგიერთი თვისება მორეაგირე ელემენტების ატომთა ურთიერთქმედების ბუნებაზეა დამოკიდებული. ფოლადებში Ni, Si, Co, N, Cu რკინასთან ერთად მყარ ხსნარებს ქმნიან, ხოლო კარბიდების წარმომქმნელი ელემენტები - Cr, Mn, Mo, W, Ti, Zr, Nb ნაწილდებიან ქიმიურ ნაერთებსა და მყარ ხსნარებში. მალეგირებელი ელემენტები მოქმედებს ლითინთა კრიზისულ წერტილებზე, ფაზური გარდაქმნების კინეტიკაზე. ამასთან მნიშვნელოვნად ამცირებს მყარი ხსნარების დაშლის სიჩქარეს, მათივე ზემოქმედებით ფოლადებში მცირდება აუსტენიტის დაშლის სიჩქარე, ხოლო მარტენსიტისა - მოშვებისას. ნელდება რეკლისტალიზაციის პროცესი. ლეგირებას უწოდებენ აგრეთვე მყარ სხეულში უცხო ატომების შერევას, რაც მისი ზედაპირის ატომებით დაბომბვის მეშვეობით ხორციელდება. მალეგირებელი ელემენტების ჯამური შემცველობის მიხედვით განასხვავებენ მცირედ ლეგირებულ (2,5%-ზე ნაკლები), საშუალოდ ლეგირებულ ( 2,5-10%) და უხვად ლეგირებულ (10%-ზე მეტი) ფოლადებს.
ლირტერატურა
კატეგორია:მეტალურგია
გიორგი ხახანაშვილი
გიორგი ხახანაშვილი (დ. 24 ივნისი, 1906, გორი — გ. 14 იანვარი, 1957, თბილისი) — ქართველი ლოტბარი, საქართველოს სსრ-ის ხელოვნების დამსახურებული მოღვაწე (1949).
ბიოგრაფია
1930 წელს დაამთავრა თბილისის სახელმწიფო კონსერვატორია, 1935 წელს კი მოსკოვის სახელმწიფო კონსერვატორიის საგუნდო–სადირიჟორო ფაკულტეტი. 1935 წელს მისი ინიციატივით თბილისის სახელმწიფო კონსერვატორიაში გაიხსნა საგუნდო–სადირიჟორო განყოფილება, 1948 წლიდან ის უკვე იყო საგუნდო–სადირიჟორო კათედრის გამგე; შემდეგ წლებში გაიხსნა სამუსიკო სასწავლებლებისა და ცენტრალური სამუსიკო სკოლის საგუნდო–სადირიჟორო განყოფილებები; 1939–1943 წლებში იყო საქართველოს რადიოკომიტეტთან არსებული საგუნდო კაპელის მთავარი ლოტბარი, 1947–1952 წლებშისაქართველოს სახელმწიფო კაპელის მთავარი დირიჟორი და სამხატვრო ხელმძღვანელი; მისი მოწაფეები იყვნენ: ვ. ფალიაშვილი, ა. კავსაძე, გ. ბაქრაძე, ჯ. კახიძე.
რესურსები ინტერნეტში
კატეგორია:ქართველი ლოტბარები კატეგორია:გარდაცვლილი 14 იანვარი კატეგორია:გარდაცვლილი 1957 კატეგორია:დაბადებული 1906 კატეგორია:დაბადებული 24 ივნისი კატეგორია:გორში დაბადებულები კატეგორია:საქართველოს სსრ-ის ხელოვნების დამსახურებული მოღვაწეები
A.R.T. Studios
A.R.T. Studios — მუსიკოს და პროდიუსერ მიშელ კრეტუს პირადი ხმისჩამწერი სტუდია. იგი განლაგებულია კუნძულ იბიცაზე, ესპანეთში.
სტუდიის დიზაინის ავტორები და მშენებლები არიან გიუნტერ ვაგნერი და ბერნდ შტებერი (სიდნეი, ავსტრალია). ძირითადად მასში იწერება პროექტების ენიგმა, Trance Atlantic Air Waves და სანდრა კრეტუს დისკები.
რესურსები ინტერნეტში
კატეგორია:ხმისჩამწერი სტუდიები
ფიბი ტონკინი
ფიბი ჯეინ ელიზაბეთ ტონკინი (Phoebe Jane Elizabeth Tonkin; დ. 12 ივლისი, 1989, სიდნეი) — ავსტრალიელი მსახიობი და მოდელი. ცნობილია შესრულებული როლებით ტელესერიალებში „H2O უბრალოდ დაამატე წყალი“, „საიდუმლო წრე“ და „ვამპირის დღიურები“.
მოღვაწეობა
2005 წლის დეკემბრიდან ფიბი ტონკინი ასახიერებდა კლეო სერტორის როლს ავსტრალიურ ტელესერიალში „H2O უბრალოდ დაამატე წყალი“, სადაც მოთხორბილია სამი თინეიჯერი გოგონას ცხოვრება, რომლებიც ქალთევზებად გადაიქცნენ. სერიალის პრემიერა გაიმართა 2006 წლის 7 ივლისს.
2008 წელს ტონკინი ნომინირებული იყო AACTA-ს ჯილდოზე. ამასთან, ტონკინი გამოჩნდა რამდენიმე ავსტრალიურ სატელევიზიო შოუში: „Packed to the Rafters“ და „Home and Away“. 2010 წლის სექტემბერში შედგა მისი დებიუტი ავსტრალიურ ფილმში „შემოჭრა: ბრძოლა სამოთხისთვის“, სადაც იგი მდიდარ ფიონა მაქსველს განასახიერებს. იმავე წლის აგვისტოში ტონკინი მონაწილეობდა საშინელებათა ფილმში „ცუნამი 3D“
2011 წლის იანვარს ტონკინი გადავიდა ლოს-ანჯელესში. 2011 წლის მარტიდან იგი მონაწილეობას იღებდა The CW-ს ტელესერიალს „საიდუმლო წრე“ ფეი ჩემბერლენის როლში. სერიალის პრემიერა გაიმართა 2011 წლის 15 სექტემბერს და 3.5 მილიონი მაყურებელი მიიზიდა. სერიალი ახალგაზრდა ჯადოქრების ჯგუფის გარშემო მიმდინარეობს, რომლებიც საიდუმლოთი არიან გაერთიანებულნი. სერიალი მთელი ერთი სეზონის განმავლობაში მიმდინარეობდა და 2012 წლის 11 მაისს გადაწყდა, რომ სერიალი აღარ გაგრძელდებოდა.